Publication: Magyar Közlöny
Issue: MK-2010-10 (Year: 2010, Number: 10)
Era: contemporary
Section: 1997. évi LXXVIII. törvény 2. § 8. és 10. pontja, vagy a társasági adóról és osztalékadóról szóló 1996. évi LXXXI. törvény
Paragraph Index: 901

2. Az indítványozók a vízi és légi jármûvek, valamint a nagy teljesítményû személygépkocsik adójával kapcsolatban is alkot mány elle nesnek tartották a Nért. rendelkezéseit. 2.1. A Nért. 17. §-a és 23. §-a alapján adókötelesek azok a vízi és légi jármûvek, amelyek megfelelnek a hatósági nyilvántartásba bejegyzés mûszaki feltételeinek, de bejegyzésükre külföldön került sor. Az indítványozók szerint a magyar adóhatóságok nem tudják ellenõrizni, hogy egy külföldön bejegyzett jármû magyar belföldi illetõségû magánszemély, illetve belföldön bejegyzett szervezet tulajdonában van-e. Ezzel a Nért. egy ellenõrizhetetlen és betarthatatlan adókötelezettséget hoz létre, amely sérti a jogbiztonságot, valamint ellentétes a hátrányos megkülönböztetés tilalmával, mivel a jogalkotó a jogkövetõk adóztatásával párhuzamosan nem teremti meg a jogsértõk adóztatásának elvi és gyakorlati lehetõségét. 2.2. Az indítványozók a Nért.-nek a vízi és légi jármûvek, valamint a nagy teljesítményû személygépkocsik adóalapját meghatározó 20–21. §-át, valamint 27. §-át, 29. §-át és 32–33. §-át is sérelmezték. E rendelkezések szerint nem a jármûvek forgalmi értékéhez igazodik az adó, hanem más, a jármûvek értékétõl független tényezõhöz (pl.: vitorlaméret, felszálló tömeg, teljesítmény). Ennek következtében elõfordulhat, hogy egy kisebb értékû jármû után ugyanolyan mértékû, vagy akár még nagyobb adófizetési kötelezettség terheli az adóalanyt, mint egy nagyobb értékû jármû után. Erre figyelemmel a támadott rendelkezéseket az Alkotmány 70/A. §-a szerinti hátrányos megkülönböztetés tilalmába és az Alkotmány 70/I. §-ában rögzített arányos közteherviselés elvébe ütközõnek tartották. 2.3. Az indítványozók a Nért. 29. §-át és 34. §-át is támadták, mert e rendelkezések alapján az „old timer” autók adómentességben, az elektromos, illetve a hybrid meghajtású személygépkocsik 50%-os adókedvezményben részesülnek, valamint adókedvezmény illeti meg az adóalanyt a személygépkocsija után, ha szülõként, nevelõszülõként, örökbefogadó szülõként háztartásában három vagy annál több gyermeket nevel. Az adókedvezményt megállapító szabály így éppen a nagyobb értékû személygépkocsival rendelkezõ, tehát vagyonosabb adóalanyoknak kedvez, lévén az „old timer”, az elektromos, illetve a hybrid meghajtású személygépkocsik jellemzõen jóval drágábbak. Másrészrõl mivel az adókedvezmény csak három gyermek után jár, két gyermek, vagy például egy mozgáskorlátozott gyermek szállításához semmilyen kedvezményt nem biztosít a tör vényhozó. Mindennek kapcsán az indítványozók szerint az adókedvezmény biztosításánál a tör vényhozó figyelmen kívül hagyta az adóalanyok tényleges vagyoni helyzetét, s ezért sérül a hátrányos megkülönböztetés tilalma és az arányos közteherviselés elve.

Source: https://magyarkozlony.hu/hivatalos-lapok/f306b786349b40eed1461f666c8385a16d6d4f6d/dokumentumok/747a8eceb343d9b905bab9ba2c981223e2f9302c/letoltes